Kolme Mere Algatus

Kolme mere algatus (inglise keeles Three Seas Initiative, 3SI) on 12 Kesk- ja Ida-Euroopas asuva Euroopa Liidu liikmesriigi foorum. Algatuse kohta kasutatakse nimetust inglise keeles Baltic, Adriatic, Black Sea Initiative (Läänemere, Aadria mere ja Musta mere algatus) ehk BABS. Nende 12 riigi territoorium ühendab Aadria mere, Läänemere ja Musta mere. Algatuse, mille autorid on Horvaatia president Kolinda Grabar-Kitarović ja Poola president Andrzej Duda, eesmärk on luua liikmesriike mõjutavaid küsimusi käsitlev regionaalne dialoog. Algatusse kuuluvate riikide presidendid kohtusid esimest korda 2016. aastal Dubrovnikis toimunud tippkohtumisel. Algatuse partnerriigid on Ameerika Ühendriigid ja Saksamaa. Riikide ministrid kohtuvad ka väljaspool tippkohtumisel. Näiteks toimus 2017. aasta 6. detsembril Varssavis ühenduse riikide põllumajanduskodade esimene kohtumine, mille käigus arutati Euroopa Liidu põllumajanduse tulevikuga seonduvat. Kohtumise raames toimunud kahest arutelust üks käsitles ühise põllumajanduspoliitikaga ja teine jätkusuutliku põllumajandusega seotut. 2019. aasta septembris kohtusid Varssavis riikide rahandusministrid, et arutada koostööd energeetika ja transpordiühenduste arendamisel. Algatuse viies tippkohtumine koos ärifoorumiga korraldati 19.–20. oktoobril 2020 Eestis. Kolme mere algatuse 12 liikmesriiki jäävad põhja-lõunasuunalisele teljele, mis ühendab Läänemerd Aadria mere ja Musta merega. Nende liikmesriikide hulka kuuluvad Austria, Bulgaaria, Eesti, Horvaatia, Leedu, Läti, Poola, Rumeenia, Slovakkia, Sloveenia, Tšehhi Vabariik ja Ungari. Algatuse esimene tippkohtumine Horvaatias Dubrovnikis leidis aset 25.–26. augustil 2016. Kahepäevane üritus lõppes majanduskoostöö deklaratsiooniga, mis käsitles nii energiavaldkonda kui ka transpordi- ja sideinfrastruktuuri. Poola president Andrzej Duda kirjeldas algatust: "Uus kontseptsioon Euroopa ühtsuse ja sidususe edendamisel; see on mõte koostööst 12 riigi, kes asuvad Kesk-Euroopa kolme mere: Aadria mere, Läänemere ja Musta mere". Tippkohtumise külalisesinejate hulgas olid välisasjadega seotud Hiina ametnik Liu Haixing, kes rääkis seotusest Hiina valitsuse ülesseatud majandusvööndi ja maanteede algatusega "Belt and Road Initiative", ja endine Ameerika Ühendriikide riikliku julgeoleku nõunik kindral James L. Jones, kes rõhutas algatuse rolli Euroopa arengus ja julgeolekus. Algatuse teine tippkohtumine peeti 6.–7. juulil 2017 Poolas Varssavis. Tippkohtumisel osales ka Ameerika Ühendriikide president Donald Trump. Kohtumisel osalenud riigid leppisid ühehäälselt kokku kolme mere ärifoorumi asutamises. Algatuse kolmas tippkohtumine toimus 17.–18. septembril 2018 Rumeenia pealinnas Bukarestis. Kohtumisel osalenud kiitsid heaks prioriteetsete mitmepoolsete projektide nimekirja kolmes peamises valdkonnas transpordi-, energia- ja digitaalsektoris. Prioriteetprojektide nimekirja on Eesti esitanud neli projekti: Paldiski LNG-terminali, Põhja-Eestisse rajatava 500 MW pumpelektrijaama, Via Baltica ja Rail Balticu. Külalistena osalesid tippkohtumisel Euroopa Komisjoni president Jean-Claude Juncker, Saksamaa välisminister Heiko Maas ja Ameerika Ühendriikide energeetikaminister Rick Perry. Samal ajal korraldati ka esimene ärifoorum, mille raames loodi kaubandus-tööstuskodade võrgustik, millega liitusid Bulgaaria, Horvaatia, Leedu, Poola, Rumeenia, Sloveenia ja Ungari, ning allkirjastati kolme mere investeerimisfondi loomise kavatsuskiri. Selle allkirjastasid Horvaatia, Tšehhi, Läti, Poola, Rumeenia ja Slovakkia. Algatus on lähedalt seotud piirkonna kahe suure taristuprojektiga: põhja-lõunasuunaline maantee Via Carpatia, mis ühendab Klaipedat Leedus Thessaloníkiga Kreekas; veeldatud maagaasi taristu koos Poolas ja Horvaatias asuvate mereterminalide ning ühendavate gaasijuhtmetega. Teiste algatusega seotud projektide hulka kuuluvad Balti-Aadria koridor, Via Baltica, Rail Baltic ja raudteekaubaveo koridor (inglise keeles Amber Rail Freight Corridor). Fondi rajanud institutsioonid võtsid endale kohustuse teha fondi makseid kogusummas üle 500 mln euro. Lisaks fondiga algul liitunud riikidele on fond avatud. Teistele olme mere algatuse riikidele, kes soovivad sellega hiljem liituda. Fondi järelevalvenõukogu koosneb Poola, Rumeenia ja Tšehhi arengupankade esindajatest. 2019. aastal allkirjastasid Poola riiklik arengupank Bank Gospodarstwa Krajowego ja Rumeenia ekspordiimpordi pank EximBank kolme mere algatuse investeerimisfondi asutamislepingu. Fondi fookuses on projektid, mis loovad nende kolme mere piirkonna digitaalset, transpordi-, energiataristut. Fondiga kutsuti liituma ka pensionifondide ja erakapitali investeerimisfondide erainvestoreid ning muid üksusi. Fondi eesmärk on kaasata 5 mld eurot. Fond hakkab ärilistel alustel tegelema taristuprojektidega, mille koguväärtus on kuni 100 mld eurot; samas on kolme mere piirkonna vajaduste suuruseks hinnatud üle 570 mld euro. Fond planeerib rakendada ka teisi finantseerimisallikaid, näiteks üksikute riikide ressursse või Euroopa Liidu vahendeid. Algatuse 2020. aasta tippkohtumine ja ärifoorum pidid esialgu toimuma 16.–17. juunini Eestis. Tippkohtumise korraldamise soovi avaldas algatuse 2019. aasta tippkohtumisel Eesti president Kersti Kaljulaid ja seda kinnitas ka Eesti välisminister Urmas Reinsalu. Seoses koroonapandeemiaga lükati tippkohtumine ja sellega seotud ärifoorum edasi 2020. aasta oktoobrisse. Juunis toimuma pidanud ürituse uueks toimumisajaks määrati 19.–20. oktoober. Seoses juunikuise tippkohtumisega spekuleeriti, et seal võiks osaleda ka Donald Trump, kuid kuna oktoobrisse lükatud kohtumine toimub vaid loetud nädalad enne Ameerika Ühendriikide presidendivalimisi, on see ebatõenäoline. Tallinnas toimuva viienda tippkohtumise ja kolmanda ärifoorumi ühed võimalikud fookusteemad on digitaliseerimine ja digitaalne infrastruktuur. Kesk-Euroopa Kaitsekoostöö Craiova grupp Międzymorze (Intermarium) Visegrádi grupp Välisminister Reinsalu: oleme valmis tooma Kolme mere tippkohtumise Eestisse. Vm.ee, 06.06.2019. Vaadatud 15.11.2019. Kolme Mere Algatus (3SI). Vaadatud 15.11.2019. 12 riigi põllumajanduskojad said kokku. Põllumajandus.ee, 12.12.2017. Vaadatud 15.11.2019. Helme: regionaalne koostöö toetab energia- ja transpordiühenduste arendamist. Rahandusministeerium.ee, 27.09.2019. Vaadatud 15.11.2019. "Dubrovnik Forum adopts declaration called "The Three Seas Initiative"". EBL News (inglise). 25.08.2016. Originaali arhiivikoopia seisuga 16.01.2017. Vaadatud 04.07.2017. "President of the Republic of Poland / News / Minister Szczerski: Three Seas initiative to boost European unity". Prezydent.pl (inglise). Originaali arhiivikoopia seisuga 13.06.2017. Vaadatud 04.07.2017. "The Three Seas Initiative: Central and Eastern Europe takes charge of its own destiny | Visegrád Post". Visegradpost.com (Briti inglise). Originaali arhiivikoopia seisuga 18.08.2017. Vaadatud 04.07.2017. Ansley, Rachel. "Making the Three Seas Initiative a Priority for Trump". Atlantic Council (Briti inglise). Vaadatud 04.07.2017. "Trump trip to Poland forces 3 Seas summit change". Fox News (Ameerika inglise). 13.06.2017. Vaadatud 04.07.2017. CNBC (04.07.2017). "FACTBOX-Three Seas Initiative summit in Warsaw". Originaali arhiivikoopia seisuga 4.07.2017. Vaadatud 04.07.2017. "President Rumen Radev in Warsaw: the Joint Projects and Investments of the Central and Eastern European Countries will Make the European Union Stronger". President.bg. Originaali arhiivikoopia seisuga 18.08.2017. Vaadatud 11.07.2017. "2018 Summit – Three Seas Initiative". Three-seas.eu. Originaali arhiivikoopia seisuga 06.09.2018. Vaadatud 06.09.2018. "The Three Seas Initiative-Priority Interconnection Projects" (PDF). Three-seas.eu. Originaali arhiivikoopia (PDF) seisuga 06.10.2018. Vaadatud 06.10.2018. "Press releases". Three Seas Initiative. Vaadatud 19.09.2018. "Croatian President at Third Three Seas Initiative Summit". Croatia Week (inglise). Vaadatud 19.09.2018. "Dubrovnik Forum adopts declaration called "The Three Seas Initiative"". EBL News (inglise). 25.08.2016. Originaali arhiivikoopia seisuga 16.01.2017. Vaadatud 04.11.2019. "The Three Seas Initiative: Central and Eastern Europe takes charge of its own destiny". Visegrád Post (Briti inglise). 28.08.2016. Originaali arhiivikoopia seisuga 18.08.2017. Vaadatud 04.11.2019. "Read Donald Trump's Remarks at the Three Seas Initiative Summit in Poland". Time (inglise). Vaadatud 04.11.2019. Welle (www.dw.com), Deutsche. "Three Seas summit in Bucharest seeks backing from Western Europe | DW | 17.09.2018". DW.COM (Briti inglise). Vaadatud 04.11.2019. "Pobuda Tri morja", Wikipedija, prosta enciklopedija (sloveeni), 05.06.2019, vaadatud 05.06.2019. "Czech and Croatian Presidents Advocate Stronger Central Europe". Total Croatia News (Briti inglise). Originaali arhiivikoopia seisuga 7.11.2020. Vaadatud 12.04.2019. "Foreign Minister Reinsalu: we are ready to host the Three Seas Initiative summit in Estonia | Ministry of Foreign Affairs". Vm.ee (inglise). Vaadatud 26.06.2019. Kolme Mere tippkohtumine lükkus oktoobrisse. ERR, 30.03.2020. "Poland hopes to tap Trump's business acumen at regional summit". Business Insider (inglise). Originaali arhiivikoopia seisuga 29.07.2017. Vaadatud 04.07.2017. "Amber Rail Freight Corridor". Rfc-amber.eu. "From Warsaw to Bucharest - The Way Forward for the Three Seas Initiative". Viacarpatia.eu. Originaali arhiivikoopia seisuga 13. august 2020. Vaadatud 15. novembril 2019. "Three Seas Initiative Summit urges EU to consider its goals". www.sloveniatimes.com. Originaali arhiivikoopia seisuga 4.11.2019. Vaadatud 04.11.2019. "Three Seas Initiative Gets Investment Fund". www.total-croatia-news.com (Briti inglise). Originaali arhiivikoopia seisuga 4.11.2019. Vaadatud 04.11.2019. "The Three Seas Initiative Investment Fund officially established". media.bgk.pl (poola). Originaali arhiivikoopia seisuga 4.11.2019. Vaadatud 04.11.2019. "Iohannis at the summit of the Three Seas Initiative :The US economic presence in the region is a true catalyst for co-operation". www.actmedia.eu. Vaadatud 04.11.2019. "Three Seas Initiative Investment Fund established | Central Europe Energy Partners". www.ceep.be. Originaali arhiivikoopia seisuga 28.02.2020. Vaadatud 04.11.2019. staff, Editorial (21.08.2018). "Polish Briefing: The Three Seas Fund will finance energy investments". BiznesAlert EN (Ameerika inglise). Vaadatud 04.11.2019. Patricolo, Claudia (11.06.2019). "Polish and Romanian banks establish Three Seas investment fund". Emerging Europe | News, Intelligence, Community. Vaadatud 04.11.2019. "New fund to supplement EU infrastructure project financing | News". Institutional Real Estate, Inc. 12.06.2019. Vaadatud 04.11.2019. Kolme Mere Algatuse ametlik koduleht Kolme Mere Algatuse Ärifoorumi ametlik koduleht Kolme mere virtuaalne tippkohtumine ja veebifoorum Selles artiklis on kasutatud ingliskeelset artiklit en:Three Seas Initiative seisuga 15.11.2019.